Diari Oficial de la Generalitat Valenciana


Sumari del DOGV 3102, del 17-10-1997 (1997/10689)

ORDRE de 27 d'agost de 1997, de la Conselleria de Presidència, per la qual s'aprova la modificació de la classificació dels llocs de secretaria, intervenció i tresoreria de l'Ajuntament d'Almoradí.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3102

Data del DOGV
:   17-10-1997

Secció del DOGV
:   AUTORITATS I PERSONAL - PLANTILLES ORGÀNIQUES I RELACIONS DE LLOCS DE TREBALL

Número del document
:   1997/10513


Data del document
:   27-08-1997

Organisme emissor
:   Conselleria de Presidència

Tipus de document
:   Ordre

3457 ORDRE de 27 d'agost de 1997, de la Conselleria de Presidència, per la qual s'aprova la modificació de la classificació dels llocs de secretaria, intervenció i tresoreria de l'Ajuntament d'Almoradí. [97/C10704]
  
L'Ajuntament d'Almoradí, en sessió plenària de 3 de febrer de 1997, va aprovar la proposta de classificació, en classe segona, dels llocs de secretaria, intervenció i tresoreria, que en l'actualitat es troben classificats en classe primera.
  
Els llocs d'intervenció i tresoreria es troben en l'actualitat vacants, no així el de secretaria que es troba ocupat, amb caràcter definitiu, pel senyor Vicente Sánchez Benes, pertanyent a la categoria superior, el qual no veurà alterada la seua situació personal en virtut del que estableix la disposició addicional primera del Reial Decret 1.732/1994, de 29 de juliol.
  
L'expedient ha estat tramitat conforme a les prescripcions legals.
  
En virtut d'això, i fent ús de les competències atribuïdes per l'article 2.c) i 9 del Reial Decret 1.732/1994, de 29 de juliol, sobre provisió de llocs de treball reservats a funcionaris d'administració local, amb habilitació de caràcter nacional i de l'article 2.2.a) i 4 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Nacional,
  
ORDENE
  
Classificar els llocs de treball de secretaria i intervenció de l'Ajuntament d'Almoradí en classe segona. Els dits llocs quedaran reservats a funcionaris amb habilitació de caràcter nacional pertanyents a la subescala de secretaria, categoria d'entrada i subescala d'intervenció-tresoreria, categoria d'entrada.
  
Mantenir la classificació del lloc de treball de tresoreria de l'Ajuntament d'Almoradí com a reservat a funcionaris d'administració local, amb habilitació de caràcter nacional, de la subescala d'intervenció-tresoreria.
  
Contra aquesta ordre, que posa fi a la via administrativa, i després de la comunicació al conseller de Presidència, s'hi podrà interposar un recurs contenciós administratiu del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació en el Diari Oficial de la Generalitat Valenciana.
  
València, 27 d'agost de 1997
  
El conseller de Presidència
  
 José Joaquín Ripoll Serrano